CELEX: 62019TN0011
Language: sl
Date: 2019-01-02 00:00:00
Title: Zadeva T-11/19: Tožba, vložena 2. januarja 2019 – Mutualidad de la Abogacía in drugi/ECB in SRB

25.2.2019   
            
            
               SL
            
            
               Uradni list Evropske unije
            
            
               C 72/43
            
         
      Tožba, vložena 2. januarja 2019 – Mutualidad de la Abogacía in drugi/ECB in SRB
      (Zadeva T-11/19)
      (2019/C 72/56)
      Jezik postopka: španščina
      
         Stranke
      
      
         Tožeče stranke: Mutualidad General de la Abogacía (Madrid, Španija) in 75 drugih tožečih strank (zastopniki: R. Pelayo Jiménez, A. Muñoz Aranguren in P. Hermida Paredes, odvetniki)
      
         Toženi stranki: Evropska centralna banka (ECB) in Enotni odbor za reševanje (SRB)
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  ugotovi nepogodbeno odgovornost ECB in SRB kot posledico neizpolnitev, ki so natančno navedene v tožbi, in toženima strankama naloži plačilo odškodnine tožečim strankam za utrpljeno škodo, ki je ocenjena v vrednosti premoženja delnic, ki v skladu z lastno „Oceno vrednosti 1“, ki jo je izvedel SRB znaša 2,0020217 EUR/delnico, in, podredno, naj se toženima institucijama naloži plačilo odškodnine v višini 0,8442 EUR/delnico.
               
            
                  —
               
               
                  znesek, ki se določi iz naslova odškodnine poveča za kompenzacijske obresti, izračunane v skladu z letno stopnjo inflacije, ki jo je EUROSTAT ugotovil v Španiji, od 6. junija 2017 do dneva razglasitve te sodbe, in za zamudne obresti (po stopnji, ki jo ECB določi za operacije glavnega refinanciranja, povečani za dve odstotni točki), od dneva razglasitve sodbe, s katero se ugotovi obveznost povrnitve škode, do dejanske povrnitve te škode.
               
            
                  —
               
               
                  Toženima institucijama naj se naloži plačilo stroškov postopka.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo dva tožbena razloga.
      
                  1.
               
               
                  Prvi tožbeni razlog se nanaša na obstoj dejanj in opustitev Evropske centralne banke, ki so domnevno nezakonita ali malomarna. V zvezi s tem se navaja:
                  
                              —
                           
                           
                              Kršitev načela legitimnega pričakovanja, ker naj bi ECB, kot institucija pristojna za postopek nadzorniškega pregledovanja in ovrednotenja (SREP), pri delničarjih Banco Popular Español, S.A. vzbudila legitimna pričakovanja.
                           
                        
                              —
                           
                           
                              Kršitev obveznosti glede potrebne skrbnosti in dobrega upravljanja s strani ECB, ker ni sprejela ustreznih ukrepov zgodnjega posredovanja in/ali izterjave Banco Popular Español, s čimer je kršila Smernice o sprožilnih dejavnikih za uporabo ukrepov za zgodnje posredovanje (člen 27(4) Direktive 2014/59).
                           
                        
            
                  2.
               
               
                  Drugi tožbeni razlog se nanaša na obstoj dejanj Enotnega odbora za reševanje, ki so domnevno nezakonita ali malomarna. V zvezi s tem se navaja:
                  
                              —
                           
                           
                              kršitev členov 7 in 13 Uredbe (EU) št. 806/2014 in člena 3(4) Direktive št. 2014/59, zaradi neusklajenega ravnanja SRB in ECB, ter zaradi neizvajanja načrta za reševanje Banco Popular Español.
                           
                        
                              —
                           
                           
                              kršitev obveznosti glede zaupnosti s strani SRB, in s tem povezana kršitev člena 339 PDEU in člena 88(1) Uredbe (EU) št. 806/2014.
                           
                        
                              —
                           
                           
                              Kršitev člena 20 Uredbe (EU) št. 806/2014, ker je SRB zavrnil predlog naj zaprosi za ovrednotenje Banco Popular Español, in s tem povezana kršitev obveznosti glede potrebne skrbnosti in dobrega upravljanja.